armvectores/hy_wikipedia_2023 huggingface dataset:
Love Again

«Love Again»՝ բրիտանացի երգչուհի Դուա Լիպայի երգն է։ Թողարկվել է 2021 թվականի մարտի 11-ին՝ Ֆրանսիայի ռադիոյում, որպես երկրորդ «Future Nostalgia» ստուդիական ալբոմի վերահրատարակության վեցերորդ սինգլ, «Love Again» երգը Էլ Բոուլլիի «My Woman» (ձայնագրված 1932 թվականին) երգի նմուշն է, և ուստի Բինգ Քրոսբին, Մաքս Ուորտելլը և Իրվինգ Ուոլլմանը համարվում են հեղինակներ։ Երգը իրենից ներկայացնում է դանս փոփ, պատկանում է դիսկո ժանրին, էլեկտրո երգ է՝ դասական նվագակցությամբ և 21-րդ դարի նոր դիսկոյի տարրերով։ Լիրիկական առումով նա ուսումնասիրում է կոտրված սրտի և անձնական աճի թեման, երբ Լիպան նորից սիրահարվում է՝ ծանր բաժանումից հետո։ Մայիսի 31-ին նա հայտարարել է այս երգի տեսանյութի մասին՝ սոցիալական ցանցերում։ Տեսանյութը՝ նկարահանված Nabil Elderkin-ի կողմից, թողարկվել է հունիսի 4-ին։


== Պատմություն ==
«Love Again» դանս փոփ է, պատկանում է դիսկո ժանրին, էլեկտրո երգ է՝ դասական նվագակցությամբ։


== Տեսանյութ ==
Տեսանյութի պաշտոնական թողարկումը կայացել է 2021 թվականի հունիսի 4-ին՝ ՅուԹյուբում։


== Ձայնագրման մասնակիցներ ==
Ըստ «Future Nostalgia» ալբոմի տվյալների՝

Dua Lipa՝ վոկալ,
Koz՝ պրոդյուսեր, բաս, հարվածային, կիթառահար, սինթեզահար,
Stuart Price՝ լրացուցիչ պրոդյուսեր, բաս, ստեղնահար,
Clarence Coffee Jr.՝ բեք վոկալ,
Alma Goodman՝ բեք վոկալ,
Vanessa Luciano՝ բեք վոկալ,
Drew Jurecka՝ լարային գործիքների ինժեներ, ջութակահար, ալտ,
Ash Soan՝ հարվածային (Tom Toms drums),
Matt Snell՝ ձայնային ինժեներ,
Lorna Blackwood՝ ծրագրավորող, վոկալային պրոդյուսեր,
Cameron Gower Poole՝ ձայնային ինժեներ,
Matty Green՝ միքսինգ,
Chris Gehringer՝ մասթերինգ,
Will Quinnell՝ մասթերինգի ասիստենտ։


== Հիթ-շքերթներ ==


== Certifications ==


== Թողարկման պատմություն ==


== Ծանոթագրություն ==


== Արտաքին հղումներ ==
Audio ՅուԹյուբում
Lyric video ՅուԹյուբում
Երգի տեքստը MetroLyrics կայքում
Horse Meat Disco Remix ՅուԹյուբում
 «Love Again» (Official Music Video)
Վարդենիս կամավորական ջոկատ

Անվան այլ կիրառումների համար տե՛ս՝ Վարդենիս (այլ կիրառումներ)«Վարդենիս» կամավորական ջոկատ։ Կազմավորվել է 1990 թվականին շրջանի և տարբեր գյուղերի կամավորականներից։ 1992 թվականին ջոկատը բաժանվել է 2 մարտական խմբերի, որոնք տեղակայվել են Ազիզլու-Քարվաճառ ուղղությունում (հրամանատար՝ Հ. Մուրադյան), Զարքենդ-Քարվաճառ հատվածում (հրամանատար՝ Գ. Ասոյան), Սոթք-Քարվաճառ սահմանագոտում (հրամանատար՝ Գ. Խշեյան)։ 1993 թվականին Ազիզլուի մարտական խմբի հիմքի վրա կազմավորվել է Վարդենիսի 2-րդ պայմանագրային գումարտակը (հրամանատար՝ Հ. Մուրադյան)։ 1990-1994 թվականներին ջոկատները, առանձին ազատամարտիկներ և գումարտակը մասնակցել են Վարդենիսի, Արարատի (Երասխ), Նոյեմբերյանի, Կրասնոսելսկի և Արցախի Հանրապետության Շահումյանի (Բուզլուխ, Մանաշիդ), Մարտակերտի (Կիչան, Դրմբոն, Սրխավենդ, Չափար, Աղդաբան ևն) շրջանների, Քարվաճառի ինքնապաշտպանական և ազատագրական մարտերին։ Ջոկատից Հայաստանի Հանրապետության «Մարտական խաչ» 2-րդ աստիճանի շքանշանով պարգևատրվել է Հ. Մուրադյանը։ Ջոկատներից և գումարտակից զոհվել է 51 ազատամարտիկ։
Բանգլադեշ

Անվան այլ կիրառումների համար տե՛ս՝ Բանգլադեշ (այլ կիրառումներ)Բանգլադեշ, պաշտոնական անվանում՝ Բանգլադեշի Ժողովրդական Հանրապետություն (բենգալերեն՝ গণপ্রজাতন্ত্রী বাংলাদেশ), երկիր Հարավային Ասիայում։ Հյուսիսից, արևելքից ու արևմուտքից սահմանակցում է Հնդկաստանին, ծայր հարավ-արևելքում՝ Մյանմային. հարավում Հնդկական օվկիանոսն է։
Տեղակայված է Բենգալյան ծոցում, սահմանակցում է Հնդկաստանին և Մյանմարին և Նեպալից ու Բութանից տարանջատված է Սիլիգուրի միջանցքով։ Մոտ 170 միլիոն բնակչությամբ Բանգլադեշը յոթերորդն է աշխարհում բնակչության թվով և հինգերորդը Ասիայում և երրորդը՝ իսլամական երկրների մեջ։ Երկրի պաշտոնական Բենգալերեն լեզուն յոթերորդ ամենաշատ խոսվող լեզուն է աշխարհում։
Ասիայի երեք խոշորագույն գետերը՝ Գանգեսը (տեղի ժողովուրդը անվանում է Պադմա), Բրահմապուտրան (տեղի ժողովուրդը անվանում է Ջամունա) և Մեգհնան հոսում են Բանգլադեշով՝ ձևավորելով Գանգեսի դելտան, որը ամենամեծն է աշխարհում։ Կենսաբազմազանությամբ հարուստ Բանգլադեշով հոսում է մոտ 700 գետ, որոնց մեծ մասը Սունդարբաններովներով, ձևավորելով աշխարհի ամենամեծ մանգրային անտառները։ Բանգլադեշը աշխարհի ամենախիտ բնակեցված երկրներից մեկն է։ Մայրաքաղաք Դաքքան և նավահանգստային Չիտտագոնգ քաղաքը խոշորագույնն են երկրում։ Ազգաբնակչության մեծ մասը պատկանում է բենգալներ էթնիկ խմբին, մեծամասնությունը մուսուլման են, այնուհետև հինդու։
Մեծ Բենգալիան հայտնի էր հին հույների և Հռոմեացիների մոտ որպես «Գանգարիդայ»։ Դելտայի ժողովուրդները զարգացրել են սեփական լեզուն, այբուբենը, գրականությունը, երաժշտությունը և ճարտարապետությունը։ Վաղ ասիական գրականության մեջ տարածքը նկարագրված է որպես ծովային տերություն։ Այն կարևոր նավահանգիստ է եղել պատմական Մետաքսե ճանապարհի համար։ Բենգալիան դարձել է մուսուլմանական տերություն և չորս դար այստեղ իշխել են սուլթաննեը, ներառյալ Դելիի սուլթանությունը և Բենգալիայի սուլթանությունը։ Դրանից հետո դարձել է Մոնղոլական կայսրության մաս։ Բրիտանացիները գաղութացրեցին Բանգլադեշը 18-րդ դարի վերջին։
Ժամանակակից Բանգլադեշի սահմանները հիմնադրվել են Բենգալի և Հնդկաստանի բաժանման արդյունքում 1947 թվականի օգոստոսին, երբ տարածաշրջանը դարձավ Արևելյան Պակիստան, որպես նոր ձևավորված Պակիստանի Դոմինիոնի մաս և համարվեց Պակիստանի և Հնդկաստանի սահման։ Հետագայում Բենգալյան ազգայնականության հիմքով ձևավորվեց ժողովրդականամետ շարժում և սկսվեց Անկախության պատերազմ, որի արդյունքում Բանգլադեշը դարձավ անկախ պետություն 1971 թվականին։
Բանգլադեշն աշխարհում միակ պետությունն է, որը ձևավորվել է էթնիկ կազմի և լեզվի հիման վրա։ Բենգալացիները կազմում են Բանգլադեշի բնակչության 98%-ը, դառնալով էթիկ միատարրությամբ աշխարում է առաջին երկիրը։ Մեծ մահմեդական բնակչությամբ Բանգլադեշը աշխարհում երրորդն է մահմեդականների թվով։ Սահմանադրությամբ Բանգլադեշը աշխարհիկ երկիր է, իսկ Իսլամը՝ պետական կրոն։ Որպես միջին տերություն համաշխարհային քաղաքականության մեջ Բանգլադեշն ունիտար խորհրդարանական համակարգով սահմանադրական հանրապետություն է կառավարման Վեստմինստերյան համակարգով։ Երկիրը բաժանված է ութ վարչատարածքային միավորի և 64 շրջանների։ Չնայած երկիրն առերեսվեց ռոհինջաների փախստականների խնդրին, կոռուպցիային, և կլիմայի փոփոխության խնդիրներին։ Բանգլադեշի տնտեսությունը աշխարհում ամենաարագ տեմպերով աճողներից է և 39-րդն է ՀՆԱ-ի մակարդակով ու 29-ը ՀԱԱ-ով։


== Ծանոթագրություններ ==
Ժողովածու (3383)

Ժողովածու (3383), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3383 թվի տակ։ Ձեռագիրը գրվել է 1622 թվականից առաջ։ Գրված է թղթի վրա, որը ունի 14,3 x 10 չափս։ Ձեռագիրը կազմված է 77 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ Բ (1707): Հիշատակարաններ հետագայի՝ 31բ (1622-1629):


== Բովանդակություն ==
Ի Կանոնդրոց Հայոց։
Գուշակութիւնք ի վերայ մարդոյ հանդերձի։
Յաղագս երակ առնելոյ։
Խրատք իմաստնոց։
Դաւանութիւն հաւատոյ։


== Ծանոթագրություններ ==
Ռուբեն Սանոյան

Անվան այլ կիրառումների համար տե՛ս՝ Ռուբեն Սանոյան (այլ կիրառումներ)Ռուբեն Ժորայի Սանոյան (հոկտեմբերի 15, 1951(1951-10-15), Լենինական, Հայկական ԽՍՀ, ԽՍՀՄ), ՀՀ պետական և տեղական ինքնակառավարման գործիչ, 2012 թվականի հոկտեմբերի 12-ից Գյումրու քաղաքապետի տեղակալ։


== Կրթություն ==
1971-1975 թթ. սովորել և ավարտել է Լենինականի Մ. Նալբանյանի անվան պետական մանկավարժական ինստիտուտի ֆիզմաթ ֆակուլտետը։


== Աշխատանքային գործունեությունը ==
1969-1971 թթ. - ծառայել է Խորհրդային բանակում։
1975-1978 թթ. - աշխատել է Կաթնաջրի միջնակարգ դպրոցում որպես ֆիզիկայի ուսուցիչ։
1978-1979 թթ. - աշխատել է Լենինականի Միկրոէլեկտրաշարժիչների գործարանում, ապա՝ Ստեփան Շահումյանի անվան ակումբի վարիչ։
1979-1980 թթ. - Արհեստագործական միությունների ակումբի գեղարվեստական մասի ղեկավար։
1981-1983 թթ. - հանգույցի պետ Գյուղշինտրեստում։
1983-1987 թթ. - Ստեփան Շահումյանի անվան զբոսայգու գեղարվեստական մասի ղեկավար, ապա թիվ 1 Կուլտուրայի տան տնօրեն։
1987-1989 թթ. - Լենինականի Ա. Մռավյանի անվան դրամատիկական թատրոնի տնօրենի տեղակալ։
1990-1991 թթ. - Գյուղշինի Ամասիայի տրեստի հանգույցի (շրջանի) պետ։
1991-1993 թթ. - «Լուսինե» կոոպերատիվի նախագահ։
1993-1996 թթ. - աշխատել է «Գարեջրերի ածիկի» գործարանում որպես տնտեսագետ։
1996-1999 թթ. - «Գարեջրերի ածիկի» գործարան ՓԲԸ նախագահ։
1999-2005 թթ. - «Շիրակի գարեջրի ածիկի գործարան» ՓԲԸ տնօրեն։
2006-2012 թթ. - «Գյումրի-գարեջուր» ՍՊԸ տնօրեն։


== Պետական, քաղաքական և ՏԻՄ գործունեությունը ==
Եղել է ՕԵԿ անդամ։
2005 թ. մայիսի 23-ին ՀՀ վարչապետի որոշմամբ նշանակվել է Շիրակի մարզպետի տեղակալ։
2012 թ. հոկտեմբերի 12-ին նշանակվել է Գյումրի համայնքի ղեկավարի տեղակալ։Ամուսնացած է, ունի մեկ դուստր և երկու թոռ։ Տիրապետում է ռուսերեն և անգլերեն լեզուներին։


== Ծանոթագրություններ ==
Աշխարհի առաջնության եզրափակիչ 1970

Աշխարհի առաջնության եզրափակիչ 1970, Աշխարհի առաջնության եզրափակիչ հանդիպում։ Տեղի է ունեցել 1970 թվականի հունիսի 21-ին, Մեխիկո քաղաքի «Ացտեկա» մարզադաշտում։ Խաղը տեղի է ունեցել Բրազիլիայի և Իտալիայի հավաքականների միջև։ Չեմպիոն է դարձել Բրազիլիայի հավաքականը, որը Իտալիայի հավաքականին հաղթել է 4։1 հաշվով։


== Խաղի հաշիվը ==


== Տես նաև ==
Ֆուտբոլի աշխարհի առաջնություն 1970


== Ծանոթագրություններ ==
Ժողովածու (1897)

Ժողովածու (1897), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1897 թվի տակ։ Ձեռագիրը գրվել է 12-րդ դարում Հայրապետ վարդապետ գրիչի կողմից։ Գրված է թղթի վրա, որը ունի 25,5X16.5 չափս։ Ձեռագիրը կազմված է 284 թերթից։ Գրված է միասյուն, բոլորգիրով։ Ունի լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ ուղղագիծ երկաթագրով։ Կազմը` կաշեպատ տախտակ, աստառը՝ սպիտակ կտավ։ Հիշատակարաններ՝ գրչի՝ 92բ, 105բ, 107բ, 151ա, 13ա։


== Բովանդակություն ==
Սամ. Անեցւոյ Հաւաքումն ի դրոց պատմագրաց
Պատճառք գրեանց Դաւթի, Բարսղի, Եւագրեայ, Փիլոնի, Գր. Նիւսացւոյ, Գր. Աստուածաբանի


== Ծանոթագրություններ ==
Ուդինեզե

Ուդինեզե (իտալերեն՝ Udinese Calcio), իտալական ֆուտբոլային ակումբ Ուդինե քաղաքից։ Ակումբը հիմնադրվել է 1896 թվականին և ներկայումս հանդես է գալիս Սերիա A-ում։ Ուդինեզեն Իտալիայի երկրորդ ամենահին գործող ֆուտբոլային ակումբն է Ջենոայից հետո։
Ուդինեզեի լավագույն արդյունքը Սերիա A-ում եղել է երկրորդ հորիզոնականը 1954-55 մրցաշրջանում։ Բացի այդ, թիմը 1980 թվականին հաղթել է Միտրոպա գավաթը, իսկ 2000 թվականին՝ ՈՒԵՖԱ Ինտերտոտո գավաթը։


== Նվաճումներ ==


=== Ազգային ===
Սերիա A
Երկրորդ տեղ (1)․ 1954–55
Երրորդ տեղ (2)․ 1997–98, 2011–12
Կոպա Իտալիա Սերիա C
Հաղթող (1)․ 1978
Իտալիայի գավաթ
Երկրորդ տեղ (1)․ 1922


=== Միջազգային ===
ՈՒԵՖԱ Ինտերտոտո գավաթ
Հաղթող (1)․ 2000
Միտրոպա գավաթ
Հաղթող (1)․ 1980
Անգլո-իտալական գավաթ
Հաղթող (1)․ 1978


== Ներկա կազմ ==
2018 թվականի հունվարի 10-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Ուդինեզեի պաշտոնական կայքը
Ուդինեզեի պաշտոնական Տվիտերի էջը
Ուդինեզեի պաշտոնական Ինստագրամի էջը
Ուդինեզեի պաշտոնական Ֆեյսբուքի էջը
Ուդինեզեն transfermarkt-ում
Ուդինեզեն futbol24.com-ում
Ուդինեզեն soccerway.com կայքում
Ուդինեզեն ՈՒԵՖԱ-ի պաշտոնական կայքում
Բուգգի

Բոգլարկա Չեմեր (նոյեմբերի 30, 1986(1986-11-30), Բուդապեշտ, Հունգարական Ժողովրդական Հանրապետություն, ավելի հայտնի որպես Բուգգի), հունգարացի երգչուհի է։ Նա ավելի հայտնի դարձավ իր "Nouveau Parfum" երգով և տեսահոլովակով։
Բուգգին ներկայացրել է Հունգարիան Եվրատեսիլ 2015 երգի մրցույթում իր "Wars for Nothing" (Պատերազմներ ոչնչի համար) երգով։


== Կյանքը և կարիերան ==
Բուգգին ծնվել է 1986 թ.-ի նոյեմբերի 30-ին Հունգարիայի մայրաքաղաք Բուդապեշտում։ Նրա միջազգային համբավը բարձրացավ 2014 թ.-ից հետո, երբ ներկայացրեց իր "Nouveau Parfum" երգի տեսահոլովակը, որը ունեցավ ավելի քան 30 միլիոն դիտում։ Այն տարածվեց նաև Մեծ Բրիտանիայում և ԱՄՆ-ում։
Երգչուհու առաջին Boggie ձայնասկավառակը լույս է տեսել 2013 թ.-ին հունգարական Tom-Tom Records լեյբլում։ Ալբոմը գրանցեց մի շարք հաջողություններ։
Նրա հաջորդ ձայնասկավառակը դուրս տեսավ 2014 թ.-ի հոկտեմբերին All Is One Is All անունով։ Նա շրջագայել է եվրոպական բազմաթիվ քաղաքներում, իսկ 2014 թ.-ի աշնանը մեկնեց ԱՄՆ համերգային շրջագայությամբ։
Երգչուհին 2015 թ.-ին մասնակցեց A Dal երաժշտական նախագծին, անցնելով մի քանի փուլեր նա կարողացավ նաև հաղթանակ տոնել և իրավունք ստացավ ներկայացնել Հունգարիան Եվրատեսիլ 2015 երգի մրցույթում։


== Ծանոթագրություններ ==
Էյի է Լոմբու

Էյի է Լոմբու (ֆր.՝ Euilly-et-Lombut), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 110 մարդ, բնակչության խտությունը` 10.88 մարդ/կմ²։ Բնակավայրը զբաղեցնում է 10.11 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ հյուսիս-արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 34 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 69 աշխատունակ (15-64 տարեկան) բնակիչ, որոնցից ակտիվ էին 51-ը, իսկ ոչ ակտիվները` 18։ Ակտիվության ցուցանիշը կազմում է 73,9 %։ 51 աշխատունակ մարդկանցից աշխատել է 44 անձ (30 տղամարդ և 14 կին)։ Գործազուրկ են եղել 7 անձ (4 տղամարդ և 3 կին)։ 18 անաշխատունակներից 8-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Marvel Television

Marvel Television, Marvel Entertainment-ի և Walt Disney Company-ի դուստր կազմակերպություն։ Արտադրանքի մեծ մասը վերաբերում է Marvel-ի կինեմատոգրաֆիական տիեզերքին և ապահովում է ֆիլմերի հաջորդականությունը։


== Պատմություն ==
2010 թվականի հունիսի 28-ին Marvel Entertainment-ը հայտարարեց հեռուստատեսության ստեղծման մասին, որի գործադիր փոխտնօրեն նշանակվեց Ջեֆ Լոեբը։ 2010 թվականի հոկտեմբերին հայտարարվեց, որ Marvel Television-ի առաջին՝ ABC-ի համար նախատեսված հեռուստասերիալը կլինի Հալքի մասին։ 2010 թվականի դեկտեմբերին պարզ դարձավ, որ Մելիսսա Ռոզենբերգը ABC-ի համար մշակել է «Ջեսսիկա Ջոնս» հեռուստասերիալը, որը հիմնված է Alias կոմիքսներրի շարքի վրա։ Հեռուստասերիալը պետք է լույս տեսներ 2011 թվականին։
2011 թվականին Սան-Դիեգոյում կայացած «Սան Դիեգո կոմիկ կոն»-ում Լոեբը հայտարարեց, որ  «Ջեսսիկա Ջոնս»-ից և Հալքից բացի մշակվում են նաև «Cloak and Dagger» и «Mockingbird» հեռուստասերիալները, որոնք նույնպես կլինեն ABC-ից։ 2011 թվականի հոկտեմբերին ABC studios-ը Պատժիչի սցենարը փոխանցեց Fox-ին։ 2012 թվականի ապրիլին Marvel Television-ը պայմանագիր ստորագրեց Creative Artists գործակալության հետ։ 2012 թվականի մայիսին հայտարարվեց, որ Հալքը պատրաստ չի լինի 2012-2013 թվականների եթերաշրջանի համար և կարող է ցուցադրվել 2013-2014 –ի եթերաշրջանում։ Հայտարարվեց նաև, որ ABC-ն կհեռարձակի Ջեսսիկա Ջոնս հեռուստասերիալը։
2012 թվականի հուլիսին հայտարարվեց, որ Marvel-ը կրկի բանակցում է ABC-ի հետ Մարվել կինեմատոգրաֆիկ տիեզերքի շրջանակներում շոու ստեղծելու համար,  իսկ 2012 թվականին ABC-ն սցենարիստ և ռեժիսոր Ջոս ՈՒիդոնին հանձնարարում է Ջեդ Ուիդոնոմի և Մորիսոյ Թանչերոենի հետ համատեղ գրված սցենարով պիլոտային էպիզոդ նկարահանել։ Այսպես ստեղծվեց նաև «Agents of S.H.I.E.L.D. » հեռուստասերիալը, որը ցուցադրվեց 2013 թվականի մայիսի 10-ին։ Մինչև 2013 թվականի սեպտեմբեր Marvel-ը, ոգեշնչված Marvel One-Shot-ի Փեգգի Քարտերի մասնակցությամբ  կարճամետրաժ ֆիլմով, մշակում է Գործակալ Քարթեր սերիալը։


=== Հեռուստասերիալներ ===
Նշված բոլոր սերիալները հանդիսանում են Marvel-ի կինեմատոգրաֆիական տիեզերքինի մաս։


== Ծանոթագրություններ ==


== Պաշտոնական կայք ==
MarveL Television
Kill the DJ

Համարակալած ցանկի տարր«Kill the DJ», ամերիկյան փանկ ռոք խումբ Green Day-ի 9-րդ ստուդիական ալբոմի երկրորդ սինգլ։ Սինգլը թողարկվել է 2012 թվականի օգոստոսի 14-ին։ 


== Սինգլի տեսահոլովակ ==
Սինգլի տեսահոլովակի ռեժիսորն է Սամուել Բեյերը։ Տեսահոլովակից կադրեր հայտնվել են Յութուբ կայքում 2012 թվականի օգոստոսի 29-ին։ Տեսահոլովակի պրեմիերան կայացել է 2012 թվականի սեպտեմբերի 4-ին։


== Վարկանշային աղյուսակ ==


== Ծանոթագրություններ ==
Հեռուստատեսային կենտրոն

Հեռուստատեսային կենտրոն, հեռուստակենտրոն, տեխնիկական սարքավորումներով հագեցած կառույցների համալիր, ապահովում է հեռուստատեսային ծրագրերի պատրաստումը և ազդանշանների հաղորդումը եթեր։ Այն հեռուստատեսային ցանցի կարևոր օղակներից է։ Նրա տեխնիկական բազան ապարատաստուդիական համալիրն է, որի մեջ մտնում են՝ հեռուստատեսային ստուդիան ապարատային տեխնիկական հարմարանքներով ու կինոսարքերով, հեռուստատեսային գրանցման և վերարտադրման սարքերով (տեսամագնիտոֆոն), այլ հեռուստատեսային կենտրոններից ստացվող ծրագրերի միացումն ապահովող սարրքերը, ինչպես նաև տվյալ հեռուստատեսային կենտրոնի ծրագրերը մյուս կենտրոններին հաղորդող սարքավորումը։


== Կառուցվածք ==
Հեռուստատեսային ստուդիան ձայնամեկուսացված շինություն է, որի մակերեսը կարող է կազմել մի քանի տասնյակից մինչև 1000 մ2։ Այն բաղկացած է հետևյալ բաժիններից.

Ստուդիայում տեղադրվում են ծրագրային կառավարման լուսարձակներ, որոնք ապահովում են ծրագրին համապատասխանող լուսավորություն։
Ստուդիային կից, սովորաբար երկրորդ հարկի մակարդակի վրա, գտնվում է ռեժիսորական ապարատային սենյակը։ Ռեժիսորները ստուդիայում կատարվող գործողությունները դիտում են՝ ստուդիան ապարատային սենյակից առանձնացնող ձայնամեկուսացված լուսամուտից։ Ասիստենտների և հաղորդման խցիկների օպերատորների աշխատանքը ղեկավարվում է դիսպետչերական կապի միջոցով։
Ռեժիսորականին կից գտնվում է տեխնիկական ապարատային սենյակը, որտեղ տեղադրվում են ուժեղացման և ազդանշանների փոխակերպման սարքերը։
Ստուդիայում և ապարատային սենյակներում են գտնվում հեռուստատեսային ազդանշանին ուղեկցող ձայնի ստացման համար անհրաժեշտ սարքերը։
Դերասանների նախապատրաստման և հաղորդումների գեղարվեստական մասի ապահովման հարմարանքների համար ստուդիային կից հատկացվում են օժանդակ սրահներ։
Կինոսարքավորումները նույնպես տեղադրվում են առանձին սենյակներում,
Կինո-մագնիսագրման ժապավենները պահվում են հատուկ կահավորված պահեստներում։
Արտաստուդիական հաղորդումները կազմակերպվում են շարժական կամ մշտական (թատրոնում, կրկեսում, մարզադաշտում և այլն) հեռուստատեսային կայանների միջոցով, որտեղից ծրագրերը գերկարճ ալիքներով հաղորդվում են հեռուստատեսային կենտրոններին։
Հաղորդիչ կայանը հեռուստատեսային կենտրոնի վերջին օղակն է և ապահովում է հեռուստատեսային պատկերի և ձայնի հաղորդումը եթեր։ Հաղորդումն իրագործվում է առանձին հեռուստատեսային և ձայնային հաղորդիչների ու հեոուստատեասյին անտենաների միջոցով։


== Տես նաև ==
Պլազմային էկրան
Հեղուկաբյուրեղային հեռուստացույց
Վելյատագուսե (գյուղ, Վեետսա շրջան)

Անվան այլ կիրառումների համար տե՛ս՝ ՎելյատագուսեՎելյատագուսե (էստ․՝ Väljataguse), գյուղ Էստոնիայի Յարվամաա նահանգի Վեետսա շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուռուտ (գետ)

Անվան այլ կիրառումների համար տե՛ս՝ Ուռուտ (այլ կիրառումներ)Ուռուտ (Աղզիբոյուք, Աղզրբոյուք, Աղզիբեյուկ, Մեսխանկա, Միսխանա, Միսխանի ջուր, Միսխանկա, Պրիվոլի, Ուրուտ), գետ Հայաստանի Լոռու մարզում, Ձորագետի ձախ վտակը։ Սկիզբ է առնում Վիրահայոց լեռնաշղթայի կենտրոնական մասի հարավային լանջերից՝ Գայլի դրունք լեռնանցքի մոտից՝ 1700 մ բարձրությունից, և հոսելով Լոռու մարզով, Ստեփանավան քաղաքից 3,5 կմ արևելք՝ ձախից միանում Ձորագետին։ Երկարությունը 22  (20) կմ է, ջրհավաք ավազանը՝ 148 կմ²։ Հոսում է Լոռու դաշտով, առաջացնում 6 կմ երկարության և 2080 մ լայնության կանիոն։ Պրիվոլնոյե գյուղից գետահովիտն ընդարձակվում է, վերածվում դարավանդված գոգահովտի։ Սնումը ձնաանձրևային է, վարարումը՝ գարնանը։ Տարեկան միջին ծախսը 1,07 մ³/վ է։ Ջրերն օգտագործվում են ոռոգման նպատակով։
Ուռուտի և Ձորագետի խառնարանում են գտնվում Լոռի բերդաքաղաքի ավերակները։ Գետակի վրա պահպանվել են 12-13-րդ դարերին ստեղծված Լոռի բերդի կամուրջը։


== Ծանոթագրություններ ==
Ռաուդվեռե

Ռաուդվեռե (էստ․՝ Raudvere), գյուղ Էստոնիայի Լյաենե-Վիրումաա նահանգի Սիմեռու շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քվակերներ

Քվակերներ (անգլ.՝ quakers, բառացի՝ ցնցվողներ, ինքնանվանումը՝ Բարեկամների միություն), 17-րդ դարի կեսին Անգլիայում առաջացած Բողոքական ճյուղ։ Ըստ Քվակերների դավանաբանության՝ Աստված գտնվում է յուրաքանչյուր մարդու հոգում և մատնանշում է բարոյական կատարելագործման ուղին, որին պետք էր հասնել «սուրբ հոգու պայծառացմամբ», «ներքին լույսով», որի հիմնական պայմանը անտրտունջ աղոթքն է։ Սկզբում Քվակերների սոցիալական կազմը զուտ մանրաբուրժուազ էր։ Հետագայում նրանց համայնքներ մուտք գործեցին խոշոր կապիտալիստներ։ Ըստ քվակերների, հասարակության հեղափոխական վերափոխմանը հակասում է անձի բարոյական ինքնակատարելագործումը։ Քվակերների համայնքներ կան ԱՄՆ-ում, Մեծ Բրիտանիայում, Կանադայում, Արևելյան Աֆրիկայի երկրներում, ընդհանուր առմամբ մոտ 200.000 մարդ։


== Արտաքին հղումներ ==
QuakerInfo.org: - A Quaker Information Centre
Liberal Quakers: - An introduction to Liberal Quakers
Friends Christian Renewal: - A homepage about the faith and practice of mostly Christian Unprogrammed Friends
Quaker Fellowship in Christ: - An informal fellowship of Pentecostal Quakers in Great Britain Archived 2014-07-20 at the Wayback Machine.
QuakerQuaker: - A website about the faith and practice of mostly Christian Unprogrammed Friends
Ամինյի Ռուի

Ամինյի Ռուի (ֆր.՝ Amigny-Rouy), համայնք Ֆրանսիայի Պիկարդիա մարզի Էնա գավառում։ Մտնում է Շոնի կանտոնի կազմի մեջ։ Հանդիսանում է Լան շրջանի կոմունա։
Համայնքի INSEE կոդ՝ 02014։


== Բնակչություն ==
Համայնքի բնակչությունը 2010 թվականին կազմում էր 731 մարդ։


== Տնտեսություն ==
2010 թվականի տվյալներով` աշխատունակ տարիքի 478 մարդկանցից (15-64 տարեկան) 329-ը տնտեսապես ակտիվ էին, 149-ը՝ ոչ ակտիվ (ակտիվության ցուցանիշը՝ 68,8 %, 1999 թվականին եղել է 67,3 %)։ 329 աշխատունակ բնակիչներից 293-ը աշխատում էին (161 տղամարդ և 132 կին), անաշխատանք էին 36-ը (19 տղամարդ և 17 կին)։
149 անգործունակ մարդկանցից 32-ը աշակերտեր կամ ուսանողներ էին, 55-ը՝ թոշակառու, 62-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Ամինյի Ռուի (ֆր.)
Վորոնկի (գյուղ, Բոբրովիցայի շրջան)

Անվան այլ կիրառումների համար տե՛ս՝ ՎորոնկիՎորոնկի (ուկրաիներեն՝ Вороньки ), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Վորոնկի գյուղում բնակվում էր 1 110 մարդ։ Բնակչության խտությունը կազմում էր 162,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անտոն Գլուշկոյի նրբանցք (Տագանրոգ)

Անտոն Գլուշկոյի նրբանցք (ռուս.՝ Антона Глушко), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։


== Աշխարհագրություն ==
Գտնվում է Հունական փողոցի և Շևչենկոյի փողոցի միջև։ Երկարությունը 2040 մ է։ Շինությունների համարակալումը սկսվում է Հունական փողոցից։


== Պատմություն ==
Վերանվանվել է 1929 թվականին ի պատիվ ՌՍԴԲԿ(բ)-ի Տագանրոգի քաղաքային կոմիտեի առաջին նախագահ, հեղափոխական բոլշևիկ Անտոն Գլուշկոյի։
Սկզբնապես կոչվել է Յոթերորդ լայնական նրբանցք, հետո` Պոլիցեյսկի նրբանցք, այնուհետև` Պոլտավսկի նրբանցք։


== Փողոցում գտնվում են ==


=== Շենքեր և կառույցներ ===
№ 8` Սլուչենկոյի տուն։ Տեղական նշանակության ճարտարապետական հուշարձան
№ 13` Տագանրոգի պատմագավառագիտական թանգարան (Ալֆերակիի պալատ)։ Գտնվում է Անտոն Գլուշկոյի նրբանցքի և Ֆրունզեի փողոցի անկյունում։ Թանգարանի շենքն ունի ճարտարապետության հուշարձանի դաշնային նշանակության կարգավիճակ
№ 15` Լուկինների տուն (1827 թվական)։ Տեղական նշանակության ճարտարապետական հուշարձան։ Այս տանը գտնվել է 1-ին հեծելազորային բանակի ձևավորման վարչությունը
№ 19` «Հոկտեմբեր» կինոթատրոն (նախկին)` Անտոն Գլուշկոյի նրբանցքի և Ալեքսանդրի փողոցի անկյունում։ Տեղական նշանակության ճարտարապետական հուշարձան
№ 40` Պ. Ն. Մարկևիչ-Եվտուշևսկու բնակելի շենք (1861-1863)։ Այս տանն ապրել է Չեխովների ընտանիքը։ Տեղական նշանակության ճարտարապետական հուշարձան
№ 44` Ա. Ա. Դուրովի թանգարան
№ 46` բնակելի տուն։ Տեղական նշանակության ճարտարապետական հուշարձան
№ 66` բնակելի տուն (1885-1886)։ Այստեղ էր գտնվում «Նարոդնայա վոլյայի» ընդհատակյա տպարանը։ Տեղական նշանակության ճարտարապետական հուշարձան
№ 74` բնակելի տուն (1882-1883)։ Այնտեղ էր հավաքվում նարոդովոլեցների կենտրոնական քաղաքային խմբակը։ Տեղական նշանակության ճարտարապետական հուշարձան
№ 101` բնակելի տուն։ Այստեղ է ապրել Անտոն Գլուշկոն։ Տեղական նշանակության ճարտարապետական հուշարձան։ Տան պատին փակցված է հուշատախտակ


=== Հուշարձաններ ===
Անտոն Գլուշկոյի հուշարձան (տեղադրվել է 1958 թվականին)։ Գտնվում է Անտոն Գլուշկոյի նրբանցքի և Չեխովի փողոցի անկյունում։ Արձանը մոնումենտալ արվեստի տեղական նշանակության հուշարձան է


=== Կորսված շենքեր և կառույցներ ===
«Հաղթանակ» ամառային կինոթատրոն (բացվել է 1946 թվականի հուլիսի 4-ին)։ Գոյություն է ունեցել մինչև 1980-ական թվականները)` Անտոն Գլուշկոյի նրբ., 9
Պետրոս և Պողոս եկեղեցի` Մյասնիցկայա հրապարակ։ Ոչնչացվել է 1935 թվականին


== Ծանոթագրություններ ==
Մաքսվել Կորնե

Մաքսվել Կորնե (ֆր.՝ Maxwel Cornet, սեպտեմբերի 27, 1996(1996-09-27)[…], Bregbo, Աբիջան, Կոտ դ'Իվուար), կոտ դ'Իվուարցի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Լիոնի և Կոտ դ'Իվուարի ազգային հավաքականի կազմում։ Խաղում է աջ վինգերի դիրքում։


== Ակումբային կարիերա ==


=== Մեց ===
Կորնեն Մեցի ակադեմիայի սան է։ Իր պրոֆեսիոնալ դեբյուտը նշեց 2012 թվականի օգոստոսի 31-ին՝ Լիգա 3-ի Կևիյիի դեմ խաղում։ Իր առաջին պրոֆեսիոնալ գոլը խփեց 2012 թվականի նոյեմբերի 30-ին՝ Փարիզի դեմ խաղում։ Իր դեբյուտը Լիգա 2-ում նշեց 2013 թվականի օգոստոսի 2-ին՝ Լավալի դեմ խաղում։ Մեցի կազմում Կորնեն անցկացրեց 27 հանդիպում՝ դառնալով 1 գոլի հեղինակ։


=== Օլիմպիկ Լիոն ===
2015 թվականի հունվարի 16-ին Կորնեն տեղափոխվեց Օլիմպիկ Լիոն։ Իր դեբյուտը նոր ակումբի կազմում նշեց 2015 թվականի հունվարի 25-ին՝ Մեցի դեմ խաղում։ Իր առաջին գոլը Լիոնի կազմում Կորնեն խփեց 2015 թվականի հոկտեմբերի 23-ին՝ Թուլուզի դեմ խաղում։ Եվրոպական առաջնություններում իր դեբյուտը նշեց 2015 թվականի հոկտեմբերի 20-ին՝ Զենիտի դեմ խաղում։


== Միջազգային կարիերա ==
Կորնեն ծնվել է Կոտ դ'Իվուարում և երիտասարդ տարիքում տեղափոխվել է Ֆրանսիա։ Նա հանդես է եկել Ֆրանսիայի երիտասարդական հավաքականներում, սակայն 2017 թվականի ապրիլի 5-ին հայտարարել է, որ հանդես կգա Կոտ դ'Իվուարի հավաքականի կազմում։ Իր դեբյուտը Կոտ դ'Իվուարի ազգային հավաքականի կազմում նշել է 2017 թվականի հունիսի 4-ին՝ Նիդերլանդների դեմ խաղում։ Իր առաջին գոլը ազգային հավաքականում Կորնեն խփեց 2017 թվականի սեպտեմբերի 5-ին՝ Գաբոնի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2018 թվականի մարտի 25-ի դրությամբ


=== Միջազգային կարիերա ===
2018 թվականի մարտի 25-ի դրությամբ


=== Միջազգային գոլեր ===


== Ծանոթագրություններ ==


== Արտաքին հղումներ ==
Կորնեի պաշտոնական Ֆեյսբուքի էջը
Կորնեի պաշտոնական Ինստագրամի էջը
Կորնեն transfermarkt-ում
Կորնեն WhoScored.com կայքում
Կորնեն Լիոնի պաշտոնական կայքում
Կորնեն Լիգա 1-ի պաշտոնական կայքում
Կորնեն ՈՒԵՖԱ-ի պաշտոնական կայքում
Կորնեն Ֆրանսիայի ֆուտբոլի ֆեդերացիայի կայքում Archived 2018-08-20 at the Wayback Machine.
Ժողովածու (2080)

Ժողովածու (2080), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2080 թվի տակ։ Ձեռագիրը գրվել է 18-րդ դարում Աստուածատուր Ղալաթեցի գրիչի կողմից։ Ստացողը եղել է Սարգիս Թեքիրտաղցին։ Գրված է թղթի վրա, որը ունի 21 x 15.2 չափս։ Ձեռագիրը կազմված է 259 թերթից։ Գրված է միասյուն, երկսյուն, նոտրգիրով։ Կազմը` կաշեպատ տախտակ դրոշմազարդ։ Հիշատակարաններ՝ 76բ, 102 ա,186 բ, 208ա։


== Բովանդակություն ==
Առակք։
Քարոզք (Մատթէոս վարդապետ Յովհաննես Երզնկացի)
Ի դրոց Հրեշտակաց, Մոլութեանց։
Գիրք հաստատութեան և արմատ Հաւատոյ։
Հարցմունք Դշխոյին և պատասխանիք Սողոմոնի։
Հարցմունք Աշոտայ և պատասխանիք Եզնկայ։
Հարցումն Յոբնաղի և պատասխանիք Մովսիսի և Դաւթի։
Հարցմունք Յոբնաղի և պատասխանիք Մովսիսի և Դաւթի։
Հարցմունք տոմարականք։
Վարդ․ Արևոլցւոյ Լուծմունք ի ս․ Գրոց, Թուղթ առ Հոթում։
Մետրոպոլիտին յունաց թուղթ առ Գէորգ վրդ․, Յովհ․ Օրբելւոյ թուղթ
Վերջին ասել զհայք
Ալբերտի Մեծի Համառօտ հաւաքումն աստուածաբանականի ճշմարտութեան
Գուշակութիւն
Տոմար
Պատմութիուն ս․ իւղւոյն
Տեսիլ Մարիամու
Թուղթ Պիղատոսի առ Տիբեր։
Մանունք


== Ծանոթագրություններ ==
Քլոե Մորիոնդո

Քլոե Մորիոնդո (անգլ.՝ Chloe Moriondo, սեպտեմբերի 29, 2002(2002-09-29), Դետրոյթ, Միչիգան, ԱՄՆ), ամերիկացի երգչուհի, երգահան և յություբեր, հորոսկոպի նշանը կշեռք։ Ստեղծագործում է ինդի փոփ ժանրում։ Քլոեի յություբյան ալիքը, որը ստեղծել էր 2014 թվականի հունվարին, ունի 2.8 միլիոնից ավելի հետևորդ և գրեթե 132 միլիոն դիտում։ Նա Լեսբուհի է։ 2018 թվականի հուլիսի 31-ին Մորիոնդոն թողարկել է իր առաջին «Rabbit Hearted» ալբոմը, իսկ 2020 թվականի ապրիլի 24-ին առաջին մինի ալբոմը։


== Սկավառակագրություն ==


=== Ալբոմներ ===


=== Ընդլայնված ===


=== Սինգլներ ===


== Ծանոթագրություններ ==
Վոլովեց

Վոլովեց (ուկրաիներեն՝ Воловець), քաղաքատիպ ավան Ուկրաինայի Անդրկարպատյան մարզի Վոլովեցի շրջանում, շրջկենտրոն։
Չճշտված տվյալներով Վոլովեց քաղաքատիպ ավանում բնակվում էր 5 700 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (223401-223500)

Աստերոիդների ցանկ (223301-223400)  • Աստերոիդների ցանկ  • Աստերոիդների ցանկ (223501-223600)
 Աստերոիդների ցանկ (223301-223400)  • Աստերոիդների ցանկ  • Աստերոիդների ցանկ (223501-223600)
Կոտաքարի ամրոց

Կոտաքարի ամրոց, ռազմական կառույց Հայաստանի Տավուշի մարզի Ենոքավան գյուղի մոտ, Աստղի բլուր ամրոցից 2 կմ արևմուտք, բարձր լեռան գագաթին։


== Ճարտարապետություն ==
Ամրոցի հյուսիսային և արևմտյան լանջերը անմատչելի են, արհեստական ամրություններ կառուցվել են միայն ամրոցի արևելյան և հարավային հատվածներում, որտեղ շարվել են 3 մետր հաստությամբ պարսպապատեր։ Ամրոցը զբաղեցրել է ավելի քան 2 հեկտար տարածություն, որն այժմ ծածկված է անտառով։ Անմիջականորեն մոտ գտնվելով Աստղի բլուր նշանավոր ամրոցին, բնակելի շենքերի բացակայությունը հիմք է տալիս ենթադրելու, որ Կոտաքարի մարոցը հանդիսացել է պահակակետ՛ միաժամանակ ծառայել է թշնամիների հարձրակումներից անասունները թաքցնելու ապահով վայր։


== Գրականություն ==
Ի.Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 33-36, էջեր 33-36 — 154 էջ։
Աննա Հայրապետյան

Աննա Վլադիմիրի Հայրապետյան (սեպտեմբերի 8, 1989(1989-09-08)), hայ շախմատիստուհի, կանանց միջազգային վարպետ, Հայաստանի կանանց չեմպիոն (2013), Շախմատի Եվրոպայի թիմային առաջնության մասնակից։


== Կարիերա ==
Հայրապետյանը 2013 թվականին հաղթել է Շախմատի Հայաստանի կանանց առաջնությունում։ Նա Հայաստանի կողմից մասնակցել է 40-րդ շախմատային օլիմպիադային։ Նա նաև մասնակցել է 2013 թվականի Շախմատի Եվրոպայի թիմային առաջնությանը, որտեղ Հայաստանի կանանց հավաքականը զբաղեցրել է 5-րդ հորիզոնականը։ 2016 թվականին Աննա Հայրապետյանը դարձել է Հայաստանի կանանց շախմատի առաջնության փոխչեմպիոն։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Աննա Հայրապետյան շախմատիստի էջն ու խաղերը Chessgames.com կայքում
Աննա Հայրապետյանին  խաղերը
Ֆրանսուա Դիվիզիա

Ֆրանսուա Դիվիզիա (ֆր.՝  François Jean Marie Divisia, հոկտեմբերի 21, 1889(1889-10-21), Տիզի Ուզու, Ալժիր - փետրվարի 6, 1964(1964-02-06), Փարիզ), ֆրանսիացի տնտեսագետ, տնտեսագիտության պրոֆեսոր, մոնետարիստական տեսության և էկոնոմետրիկայի մասնագետ, 1935 թվականին էկոնոմետրիկական հասարակության նախագահ:


== Կենսագրություն ==
Ֆրանսուա Ժան Մարին ծնվել է 1889 թվականի հոկտեմբերի 21-ին ֆրանսիական Ալժիրի Տիզի Ուզու քաղաքում, ֆրանսիացի գաղութարարների՝ Մարիուս Ֆրանսուա Դիվիզիայի և Մարիա Ժոզեֆինա Բարտհետի ընտանիքում։ Նրա մոր պապը այդ քաղաքի ավագ բնակիչն էր։ 1909 թվականին գերազանցությամբ ավարտել է Ալժիրի վարժարանը։
1909 թվականին ընդունվել Է Փարիզի Պոլիտեխնիկական դպրոցին կից բարձրագույն դպրոց։ 1910 թվականին Փարիզի Պոլիտեխնիկական դպրոցն ավարտելուց հետո ընդունվել է Կամուրջների և ճանապարհների ազգային դպրոց, որտեղ գիտական ղեկավարը պրոֆեսոր Կլեման Կոլսոնն էր (1853-1939)։
1914 թվականի օգոստոսին Դիվիզիան ընդհատել է իր ուսումը՝ Առաջին համաշխարհային պատերազմի տարիներին զորակոչվելով ֆրանսիական բանակի շարքերը լեյտենանտի կոչումով, իսկ 1916 թվականին ստացել է կապիտանի կոչում, 1917 թվականին վիրավորվել է։ 1917 թվականի մարտի 8-ին զորացրվել է։
Դիվիզիան զորացրվելուց հետո վերադարձել և ավարտել է իր ուսումը Կամուրջների և ճանապարհների ազգային դպրոցում, Փարիզի իրավաբանական ֆակուլտետում ստացել է բակալավրի աստիճան։
1922-1928 թվականներին Ազգային նավիգացիայի վարչությունում եղել է ինժեներ։ 1930 թվականից աշխատել է Ֆրանսիայի Ազգային կրթության նախարարությունում։ Եղել է Փարիզի Պոլիտեխնիկական դպրոցի պրոֆեսոր, որտեղ նա դարձել է Կլիմենտ Կոլսոնի իրավահաջորդը, իսկ 1929-1959 թվականներին՝ Արվեստի և արհեստների ազգային կոնսերվատորիայում, 1932-1950 թվականներին՝ Կամուրջների և ճանապարհների ազգային դպրոցում տնտեսագիտության պրոֆեսոր։
Դիվիզիան 1931 թվականին եղել է անդամ, փոխնախագահ և 1935 թվականին՝ Էկոնոմետրիկ հասարակության երկրորդ նախագահ, 1939 թվականին՝ Փարիզի վիճակագրական ընկերության անդամ և նախագահ, 1933 թվականից՝ Միջազգային տնտեսական ընկերության անդամ, Ամերիկյան վիճակագրական ասոցիացիայի անդամ, Գիտության զարգացման աջակցման ամերիկյան ասոցիացիայի անդամ, 1951 թվականից՝ Դեի Լինչեի ազգային ակադեմիայի օտարերկրյա անդամ։
Ֆրանսուա Դիվիզիան մահացել է 1964 թվականի փետրվարի 6-ին Փարիզում։ 


=== Ընտանիք ===
Ֆրանսուա դիվիզիան ամուսնացել է 1913 թվականի սեպտեմբերի 9-ին Մարգարիտա Ագարատի հետ, 1914 թվականի հունիսի 7-ին ունեցել են երկվորյակ՝ Դենիսը և Ֆրենսիսը։


== Մրցանակներ ==
Իր ձեռքբերումների համար պարգևատրվել է՝
1917 թվականի օգոստոսի 20-ին՝ Պատվո լեգեոնի շքանշանի կավալեր։


== Մատենագրություն ==
Ֆրանսուա Դիվիզիան հրատարակել է մի շարք աշխատանքներ՝

Divisia F. L’indice monétaire et la théorie de la monnaie. Revue d'écon. polit., LX, No. 1, 1926 — pp. 49-81,
Divisia F. L'économie rationnelle, Paris: Gaston Doin et Cie, 1928
Divisia F. L'Épargne et la Richesse Collective, 1928.
Divisia F. Expositions d'Économique, 3 volumes, 1951—1965.
Divisia F. Traitement Économétrique de la Monnaie, l’Intérêt, l’Emploie, 1962


== Ծանոթագրություններ ==
Ամրաշինություն

Ամրաշինություն, ռազմա-ճարտարապետական գիտություն տեղանքը ռազմական կառույցներով ամրացնելու մասին։


== Ծանոթագրություններ ==
Շերի Շեփերդ

Շերի Էվոն Շեփերդ (անգլ.՝ Sherri Evonne Shepherd ապրիլի 22, 1967(1967-04-22), Չիկագո), ամերիկացի հեռուստահաղորդավարուհի, կատակերգակ, դերասանուհի, բանաստեղծուհի և հեռուստատեսային անձ։


== Վաղ տարիներ ==
Շերի Շեփերդը առավել հայտնի է որպես «The View» շոուի հաղորդավար, որի համար 2009 թվականին ստացել է «Էմմի» մրցանակ՝ «Թոք-շոուի լավագույն հաղորդավար» անվանակարգում։ 2010 թվականից «The Newlywed Game» խաղարկային շոուի հաղորդավարն է։ Որպես դերասանուհի հայտնի է «Կլավա, արի» (2002-2006 թվականներ), «30 ցնցում» (2007-2011 թվականներ) սերիալներում խաղացած դերերով և իր սեփական կարճաժամկետ «Շերի» (2009 թվական) կատակերգությունով։
Բնահատուկ դերեր է ունեցել «Բջջային» (2004 թվական), «Գեղեցկության սրահ» (2005 թվական), «Գուշակիր ով է» (2005 թվական), «Մադագասկար 2» (2008 թվական), «Մեդեան բանտում» (2009 թվական), «Գանձը» (2009), «Մեծ մայրիկներ։ Որդին որպես հայր» (2011 թվական) և «Շատ վտանգավոր բան» (2012 թվական) ֆիլմերում։
Տարբեր տարիներին հրավիրված աստղ է եղել այնպիսի հեռուստասերիալների էպիզոդներում, ինչպիսիք են «Ընկերներ», «Բոլորը սիրում են Ռեյմոնդին», «Անտուրաժ», «Գեղեցկուհիները Քլիվլենդում», «Ինչպես հանդիպեցի ձեր մայրիկին» և այլն։


== Անձնական կյանք ==
2001-2010 թվականներին Շերին ամուսնացած է եղել կատակերգակ Ջեֆ Թարպլի հետ, որից ունեցել է որդուն՝ Ջեֆրի Չարլզ Կրտսերին։ Ի սկզբանե Շեփերդը սպասում էր երկվորյակների, սակայն աղջիկը մահացել է արգանդում, արդյունքում նա ծննդաբերել է միայն տղային՝ սահմանված ժամկետից 3 ամիս շուտ։
2011 թվականի օգոստոսի 13-ին Շերին երկրորդ անգամ ամուսնացել է հեռուստատեսային սցենարիստ Լամար Սալիի հետ, որից էլ ունեցել է որդուն՝ Լամար Սալի Կրտսերին։ 2014 թվականի մայիսի 12-ին Շեփերդը դիմել է ամուսնալուծության։ 2014 թվականի հուլիսին Սալին Լոս Անջելեսի դատարանին դիմում է ներկայացրել՝ երեխային լիարժեք իրավական և ֆիզիկական խնամակալության տակ առնելու համար։ 2015 թվականի ապրիլի 21-ին Փենսիլվանիա նահանգի դատարանն որոշում է կայացրել, որ Շեփերդը փոխնակ մորից ծնված երեխայի օրինական ծնողն է։
Շեփերդը երկարամյա հիվադության հետևանքով ձեռք է բերե շաքարային դիաբետ հիվանդությունը։ Նա բազմիցս խոստովանել է, որ տարել է բազմաթիվ աբորտներ։


== Ֆիլմագրություն ==


== Ծանոթագրություն ==


== Արտաքին հղումներ ==
Официальный сайт(անգլ.)
(8142) Զոլոտով

(8142) Զոլոտով (անգլ.՝ Zolotov), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 20-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,405469 ա. մ., առավելագույնը մոտենում է 1,8711 ա. մ. հեռավորության վրա և հեռանում 2,9399 ա. մ.։ Արեգակի շուրջ մեկ ամբողջական պտույտ է կատարում 1362,69 երկրային օրվա ընթացքում, իր ուղեծրով շարժվելով միջինում 0,264183 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8142) Զոլոտով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտոստ

Անվան այլ կիրառումների համար տե՛ս՝ Արտոստ (այլ կիրառումներ)Արտոստ, գյուղ Արևմտյան Հայաստանում, Էրզրումի վիլայեթի Բաբերդի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բեյհայ

Բեյհայ, քաղաք Չինաստանում։
Բաժանվում է 3 թաղամասերի և 1 կոմսության ՝

Ինխայ թաղամաս
Տեշանգան թաղամաս
Խայչեն թաղամաս
Խեպու կոմսություն։
Սանիորե

Սանիորե (վրաց.՝ სანიორე), գյուղ Վրաստանում։ Գտնվում է Կախեթի մարզի Թելավի շրջանում։


== Դիրք ==
Գյուղը գտնվում է Ալազանի դաշտում` 420 մ բարձրության վրա։ Մարզկենտրոն Թելավից հեռու է 21 կմ։


== Բնակչություն ==
Ըստ 2014 թվականի տվյալների` գյուղում բնակվում էր 735 մարդ։


== Ծանոթագրություններ ==
Պոլիտով (աուլ, Ասկիզսկի շրջան)

Պոլիտով (ռուս.՝ Политов), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չուվիր

Չուվիր (ռուս.՝ Чувырк), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բարդուշկա գետի ձախ ափով՝ 1 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100007432
Հիդրոլոգիական ուսումնասիրությունների կոդը - 115100743
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրիբուգսկոե (այլ կիրառումներ)

Պրիբուգսկոե, կարող է վերաբերել՝

Պրիբուգսկոե - գյուղ, Ուկրաինայի Նիկոլաևի մարզի Ժովտնևի շրջանում
Պրիբուգսկոե - գյուղ, Ուկրաինայի Նիկոլաևի մարզի Օչակովի շրջանում
Պրիբուգսկոե - գյուղ, Ուկրաինայի Վիննիցայի մարզի Վիննիցայի շրջանում
Կուլանա

Կուլանա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Երնջատափ

Երնջատափ, գյուղ Հայաստանի Արագածոտնի մարզում, Արայի լեռան հյուսիսային ստորոտում։ Հեռավորությունը մարզկենտրոնից՝ 21 կմ հյուսիս-արևելք, բարձրությունը ծովի մակերևույթից՝ 1850 մ։
Նախկինում Կարաբուլաղ անվանումով ընդգրկված է եղել Երևանի նահանգի Էջմիածնի գավառի կազմում։


=== Պատմություն ===
Գյուղը հիմնադրվել է 1829-1830 թվականներին՝ Արևմտյան Հայաստանից եկած գաղթականների կողմից։


== Բնակչություն ==
Երնջատափի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և երկրագործությամբ։


== Պատմամշակութային կառույցներ ==
Գյուղում է գտնվում Սբ. Աստվածածին եկեղեցին (XII-XIII դդ.)։ Երնջատափից 1 կմ հյուսիս-արևմուտք գտնվում է «Երնջակ» ամրոցը (մ.թ.ա. 2-րդ-1-ին հզմ.), 2,5 կմ արևմուտք՝ «Դավոյի» գյուղատեղին (X-XIV-րդ դդ.), 3 կմ արևմուտք՝ «Լազգի աղբյուր» գյուղատեղին (X-XV-րդ դդ.), իսկ 2 կմ արևմուտք՝ «Աստվածընկալ» վանքը (V-XIII-րդ դդ.)։

		
		
		


== Տես նաև ==
Երնջատափի պատմության և մշակույթի անշարժ հուշարձանների ցանկ (Արագածոտնի մարզ)


== Ծանոթագրություններ ==
Կյուսնենց

Կյուսնենց, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքից հյուսիս, Վանա լիճը թափվող Սև ջուր (Կարասու) գետի ձախ ափին, արգավանդ ու ծառազարդ հարթավայրում։


== Աշխարհագրություն ==
Գյուղը ջրառատ էր և հարուստ էր մշակովի հողերով։


== Պատմություն ==
1914 թվականին գյուղում եղել են դիմադրության թեժ կռիվներ և զոհեր։ Բնակիչները 1915 թվականին, Մեծ եղեռնի ժամանակ, ստիպված գաղթել և բնակություն են հաստատել Արևելյան Հայաստանում։ Գաղթի ճանապարհին նրանց զգալի մասը զոհվել է ավազակային հարձակումներից և հիվանդություններից։


== Բնակչություն ==
Հայաբնակ էր։ 1850-ական թվականներին ոներ 85 տուն՝ 574 բնակչով, իսկ 1909 թվականին՝ 110 տուն հայ բնակիչ։


== Տնտեսություն ==
Զբաղվում էին երկրագործությամբ, անասնապահությամբ, այգեգործությամբ և արհեստներով։


== Պատմամշակութային կառույցներ ==
Գյուղում կային եկեղեցի (Ս. Աստվածածին) և վարժարան, ինչպես նաև Տիրամայր, Ս. Գևորգ, Շեն Ս. Ատոմ, Արծվաբեր, Աստվածածին և Թուխ Մանուկ անունով ուխտատեղիներ։ Կյուսնենցի մոտակայքում էր նաև 1442 թվականին կառուցված Ավեր կոչված վանքը, որը XIX դարում ավերվել է։


== Գրչություն ==
Եղել է գրչության կենտրոն։ Պահվել են այստեղ գրված մի քանի ձեռագրեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 491, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Նովոկրուչինինսկի

Նովոկրուչինինսկի (ռուս.՝ Новокручининский), քաղաքատիպ ավան Ռուսաստանի Անդրբայկալյան երկրամասի Չիտինսկի շրջանի կազմում։
Բնակչությունը 2010 թվականին գրանցված տվյալներով կազմում էր 9537 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեկ հնարավորություն երկուսի համար

Մեկ հնարավորություն երկուսի համար (ֆր.՝ Une chance sur deux, այսինքն երկու հնարավորությունից մեկը), 1998 թվականի ֆրանսիական կատակերգական մարտաֆիլմ։


== Սյուժե ==
Ալիսը սիրում է համարձակություն և արկածներ։ Նրա սիրած զբաղմունքը թանկարժեք մեքենաներ գողանալն է, ինչի համար արդեն մի քանի անգամ հայտնվել է ճաղերի հետևում։ Նրա կյանքը կտրուկ փոխվում է, երբ փաստաբանը նրան փոխանցում է ձայներիզ, որը մահից առաջ ձայնագրել է նրա մայրը, ով որոշում է այդ ձևով տեղեկացնել աղջկան, թե ով է նրա հայրը։ Ավելի ճիշտ Ալիսը ինքը պետք է ճշտի, քանի որ հնարավոր հայրերը երկուսնն են։ Բանտից դուրս գալուց հետո Ալիսը գնում է նրանց փնտրելու։ Այդպես նա ծանոթանում է Լեո Բրասակին, ով ունի ավտոսրահ ու հազվագյուտ ավտոմեքենաների հավաքածու և Ժուլյեն Վինյալյի՝ ռեստորանի սեփականատիրոջ ու ադամանդների գողի հետ։ Լեոն և Ժուլյենը սկզբում բոլորովին հիացած չէին այն մտքից, որ նրանք այժմ պետք է հոգ տանեն չափահաս դստեր մասին, քանի որ երկուսն էլ համառ ամուրիներ են և չեն պատրաստվում որևէ բան փոխել իրենց կյանքում։
Բայց հանկարծ վրա է հասնում չսպասված շրջադարձ՝ Ալիսը փախչելով խուլիգաններից՝ մեքենա է գողանում, որը պատկանում է ռուսական մաֆիային և որի բեռնախցիկում կա փողերով լի ճամպրուկ։ Մեքենան թողնելով ճանապարհին, Ալիսը թաքնվում է, իսկ ճամպրուկը ընկնում է ոստիկանության ձեռքը։ Բայց մաֆիայի պարագլուխ Անատոլի Շարկովը համոզված է, որ գումարը աղջկա մոտ է։
Նոր գտնված հայրերը ստիպված են օգնել աղջկան դուրս գալ այդ վտանգավոր իրավիճակից։


== Դերերում ==
Ժան Պոլ Բելմոնդո՝ Լեո Բրասակ
Ալեն Դելոն՝ Ժուլյեն Վինյալյ
Վանեսա Պարադի՝ Ալիս Թոմազո
Ալեքսանդր Յակովլև՝ ռուսական վարձու մարդասպան
Միշել Օմոն՝ Լեդոյեն
Վալերի Գատաև՝ Անատոլի Շարկով, ռուսական մաֆիայի պարագլուխ


== Փաստեր ==
Այս ֆիլմի սցենարը ստեղծվել է երեք տարում
Բելմոնդո - Դելոն դուետը այս ֆիլմում հայտնվել է նրանց վերջին միասնական աշխատանքից երեսուն տարի հետո։
Չնայած որ Ֆրանսիայում այս ֆիլմը դիտել են 1,056,000 կինոդիտողներ, ծրագրի նկարը ձախողվել է։Այլ երկրներում ֆիլմը դիդել են՝

Բելգիայում՝ 55 164 դիտող,
Հունգարիայում։ 69 955 դիտող,
Իտալիայում։ 13 488 դիտող,
Իսպանիայում։ 33 303 դիտող։


== Ծանոթագրություններ ==


== Արտաքին հղումներ ==
Ինֆո կայքում Bebelworld(չաշխատող հղում) (ֆր.)
(5353) 1989 YT

(5353) 1989 YT, աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 20-ին Յոսիակի Օշիմայի կողմից Գեկկոյում։
Միջին հեռավորությունը Արեգակից կազմում է 2,567034 ա. մ., առավելագույնը մոտենում է 1,8179 ա. մ. հեռավորության վրա և հեռանում 3,3162 ա. մ.։ Արեգակի շուրջ մեկ ամբողջական պտույտ է կատարում 1502,26 երկրային օրվա ընթացքում, իր ուղեծրով շարժվելով միջինում 0,239638 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5353) 1989 YT աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամբրուազ Օյոնգո

Ամբրուազ Օյոնգո (ֆր.՝ Ambroise Oyongo Bitolo‎, հունիսի 22, 1991(1991-06-22)[…], Ndikiniméki, Mbam-et-Inoubou, Centre, Կամերուն), կամերունցի ֆուտբոլիստ, կանադական «Մոնրեալ Իմպակտ» ակումբի պաշտպան։


== Ակումբային կարիերա ==
Օյոնգոն սկսել է կարիերան «Կոնտոն Սպորտ» ակումբում։ Ակումբի կազմում նա երեք անգամ դարձել է Կամերունի չեմպիոն, նվաճել ազգային գավաթը և օգնել թիմին դուրս գալ Աֆրիկայի չեմպիոնների գավաթի կիսաեզրափակիչ։ 2013 թվականի ամռանը ֆրանսիական «Լիլ» ակումբը հետաքրքրվել է պաշտպանով, սակայն տեղափոխությունը չի կայացել։
2014 թվականի ամռանը Ամբրուազը տեղափոխվել է ամերիկյան «Նյու Յորք Ռեդ Բուլզ»։ Հունիսի 28-ին կանադական «Տորոնտոյի» դեմ խաղում նա նշեց իր նորամուտը ՄԼՍ-ում։  Առաջին իսկ մրցաշրջանում Օյոնգոն նվաճել է հիմնական պաշտպանի տեղը «կարմիր ցուլերի» թիմում։
2015 թվականին Ամբրուազը տեղափոխվեց կանադական «Մոնրեալ Իմպակտ»։ Մայիսի 24-ին «Դալասի» դեմ խաղում նա նշեց իր նորամուտը նոր թիմի կազմում։ Հունիսի 25-ին «Տորոնտոյի» դեմ խաղում Օյոնգոն խփել է իր առաջին գոլը «Մոնրեալի» կազմում ։


== Միջազգային կարիերե ==
2011 թվականին Կամերունի երիտասարդական հավաքականի կազմում  Օյոնգոն Կոլումբիայում մասնակցել է Ֆուտբոլի աշխարհի երիտասարդական առաջնությանը։ Մրցաշարի ընթացքում նա խաղացել Պորտուգալիայի, Ուրուգվայի, Մեքսիկայի և Նոր Զելանդիայի հավաքականների դեմ։
2013 թվականին Ամբրուազն իր նորամուտը նշեց Կամերունի հավաքական կազմում։ 2015 թվականի սկզբին նա ընդգրկվել է հայտացուցակում Աֆրիկայի Գավաթի խաղարկությանը մասնակցելու համար, որ անցկացվել է Հասարակածային Գվինեայում։ Խմբային փուլի՝ Մալիի հավաքականի դեմ մեկնարկային խաղում նա խփել է իր առաջին գոլը ազգային թիմի կազմում։
2017 թվականին հավաքականի կազմում Աբրաուզը հաղթող է ճանաչվել Աֆրիկայի Գավաթի խաղարկությունում, որ անցկացվում էր Գաբոնում։ Մրցաշարում նա խաղացել Սենեգալի, Գանայի, Եգիպտոսի, Բուրկինա-Ֆացո, Գվինեա Բիսաուի ֆուտբոլի և Գաբոնի հավաքականների դեմ։


=== Գոլերը Կամերունի հավաքականում ===


== Ձեռքբերումներ ==
Ակումբային
 «Կոտոն Սպորտ»

1 Կամերունի ֆուտբոլի առաջնություն - 2010
1 Կամերունի ֆուտբոլի առաջնություն - 2011
1 Կամերունի ֆուտբոլի առաջնություն - 2013
Կամերունի Գավաթակիր - 2011Միջազգային
 Կամերուն

1 Աֆրիկայի ազգերի գավաթ - 2017


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում (անգլ.)
MLS player profile
WestAfricanFootball.com profile
mtnfootball profile Archived 2014-03-07 at the Wayback Machine.
Վիճակագրութունը National Football Teams կայքում(անգլ.)